

Ādažu novada pašvaldības

**CARNIKAVAS PIRMSSKOLAS IZGLĪTĪBAS IESTĀDE “RIEKSTIŅŠ”**

**ATTĪSTĪBAS PLĀNS**

2025. - 2027. gadam

Nākotnes iela 2, Carnikava,

Carnikavas pagasts,

Ādažu novads, LV–2163

Reģistrācijas nr. 4301903178

tālrunis: 20218486

e-pasts: [riekstins@carnikava.lv](mailto:riekstins@carnikava.lv)

vadītāja: Oksana Brūvere

*Saskaņots ar Ādažu novada pašvaldības domes*

*2025. gada 24. aprīļa sēdes lēmumu Nr.*

2025

# **SATURS**

[SATURS 2](#_Toc472011866)

[IEVADS 3](#_Toc1505754891)

[IZGLĪTOJAMO SKAITS UN ĪSTENOTĀS IZGLĪTĪBAS PROGRAMMAS 3](#_Toc1898677736)

[MISIJA, VĪZIJA, VĒRTĪBAS, AUDZINĀŠANAS MĒRĶIS 4](#_Toc2012583748)

[MĒRĶIS UN ATTĪSTĪBAS PRIORITĀTES 7](#_Toc802073681)

[UZDEVUMI UN SASNIEDZAMIE REZULTĀTI 8](#_Toc943674594)

# **IEVADS**

Ādažu novada pašvaldības Carnikavas pirmsskolas izglītības iestādes “Riekstiņš” (turpmāk – CPII) Attīstības plāns 2025.-2027. gadam ir vidēja termiņa attīstības plānošanas dokuments, kas izstrādāts sasaistē ar Izglītības attīstības pamatnostādnēm 2021.-2027. gadam, Ādažu novada Attīstības programmu 2021.-2027. gadam (turpmāk – AP), Ādažu novada Izglītības ekosistēmas attīstības stratēģiju 2023.- 2027. gadam un nosaka prioritātes, rīcības virzienus, uzdevumus, sasniedzamos rezultātus trīs gadu periodam, lai veidotu CPII kā mācīšanās organizāciju, kas piedāvā laikmetīgus un kvalitatīvus izglītības pakalpojumus, nodrošina profesionālu pedagogu atbalstu katra izglītojamā izaugsmei, rūpējas par pedagogu profesionālo labbūtību un efektīvi pārvalda iestādes resursus un darba procesus, veicinot saskaņotu un cieņpilnu sadarbību starp izglītojamajiem, pedagogiem un vecākiem/likumīgajiem pārstāvjiem.

Attīstības plāna izpildes uzraudzību un kontroli veic CPII vadītājs, detalizētu izvērtējumu norādot ikgadējā CPII Pašnovērtējuma ziņojumā.

CPII pamatdarbības mērķis, pamatuzdevumi, izglītības programma un procesa organizācija ir noteikta CPII 2021. gada 27. oktobra nolikumā Nr. 14 “Carnikavas pirmsskolas izglītības iestādes “Riekstiņš” nolikums”. Lai veicinātu vienotu mācību un audzināšanas procesu, kurā izglītojamais mācās iedziļinoties, attīsta vērtībās balstītus ieradumus un saņem atbalstošu un attīstošu atgriezenisko saiti, nepieciešama sadarbība un savstarpējā cieņā balstītas attiecības starp pirmsskolas darbiniekiem, izglītojamajiem un izglītojamo likumiskajiem pārstāvjiem.

# **IZGLĪTOJAMO SKAITS UN ĪSTENOTĀS IZGLĪTĪBAS PROGRAMMAS**

|  |  |  |  |  |  |  |  |
| --- | --- | --- | --- | --- | --- | --- | --- |
| **Izglītības programmas nosaukums** | **Izglītības**  **programmas**  **kods** | **Īstenošanas vietas adrese** | **Licence** | | **Izglītojamo skaits uz:** | | |
| Nr. | Licencēšanas  datums | 2022./2023. mācību gada 01.09.2022. | **2023./2024. mācību gada 01.09.2023.** | **2024./2025. mācību gada 01.09.2024.** |
| Pirmsskolas izglītības programma | 01011111 | Nākotnes iela 2, Carnikava, Carnikavas pagasts, Ādažu novads, LV-2163 | V\_566 | 25.07.2018. | 253 | 255 | **265** |
| [Speciālās pirmsskolas izglītības programma izglītojamajiem ar jauktiem attīstības traucējumiem](https://is.viis.gov.lv/Pages/Institutions/EducationProgramLicences/View.aspx?id=58534&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | [01015611](https://is.viis.gov.lv/Pages/Institutions/EducationProgramLicences/View.aspx?id=58534&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | Nākotnes iela 2, Carnikava, Carnikavas pagasts, Ādažu novads, LV-2163 | V\_560 | 25.07.2018. | 4 | 2 | **1** |
| [Speciālās pirmsskolas izglītības programma izglītojamajiem ar garīgās attīstības traucējumiem](https://is.viis.gov.lv/Pages/Institutions/EducationProgramLicences/View.aspx?id=58554&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | [01015811](https://is.viis.gov.lv/Pages/Institutions/EducationProgramLicences/View.aspx?id=58534&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | Nākotnes iela 2, Carnikava, Carnikavas pagasts, Ādažu novads, LV-2163 | V\_567 | 25.07.2018. | - | - | **-** |
| [Speciālās pirmsskolas izglītības programma izglītojamajiem ar valodas traucējumiem](https://is.viis.gov.lv/Pages/Institutions/EducationProgramLicences/View.aspx?id=61240&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | [01015511](https://is.viis.gov.lv/Pages/Institutions/EducationProgramLicences/View.aspx?id=58534&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | Nākotnes iela 2, Carnikava, Carnikavas pagasts, Ādažu novads, LV-2163 | V\_2293 | 31.03.2020. | - | - | **1** |

# **MISIJA, VĪZIJA, VĒRTĪBAS, AUDZINĀŠANAS MĒRĶIS**

**CPII misija** – profesionāla un radoša komanda, kas kopīgi strādā, lai nodrošinātu katram bērnam kvalitatīvas pirmsskolas izglītības ieguves iespējas pozitīvā, labvēlīgā mācību vidē.

**CPII vīzija par izglītojamo** – radošs eksperimentētājs, jo vairāk dara domājot, jo vairāk atklāj jauno.

**CPII vērtības** – drošība, sadarbība, cieņpilna attieksme vienam pret otru, atbildība.

**CPII audzināšanas darba prioritātes trim gadiem:**

* Pilnveidot izglītojamo izpratni par veselības un drošības jautājumiem, audzinot cieņpilnu attieksmi pret sevi un citiem, sekmējot atbildīgu rīcību ikdienas situācijās;
* Īstenot atbalsta pasākumus iekļaujošai un pozitīvai uzvedībai, tādējādi uzturot draudzīgu un drošu pirmsskolas grupu vidi;
* Organizēt iestādes un grupu pasākumus patriotiskās, pilsoniskās attieksmes veicināšanai, kultūras daudzveidības iepazīšanai;
* Pedagogu profesionālās pilnveides organizēšana audzināšanas darba jautājumos pirmsskolā.

**STRATĒĢISKĀS PLĀNOŠANAS KONTEKSTS**

**IZGLĪTĪBAS ATTĪSTĪBAS PAMATNOSTĀDNES 2021.-2027.GADAM**

Ar 22.06.2021. Ministru kabineta rīkojumu Nr. 436 “Izglītības attīstības pamatnostādnēs 2021.-2027.gadam” noteiktie izglītības attīstības mērķi:

1. Augsti kvalificēti, kompetenti un uz izcilību orientēti pedagogi un tehniskais personāls.
2. Mūsdienīgs, kvalitatīvs un uz prasmju attīstīšanu orientēts izglītības piedāvājums.
3. Atbalsts ikviena izglītojamā izaugsmei.
4. Efektīva izglītības sistēmas un resursu pārvaldība.

Plānotās būtiskākās pārmaiņas izglītības attīstības mērķu sasniegšanai pirmsskolas posmā:

1. Kompetenču pieejas ieviešana un nostiprināšana, lai uzlabotu mācīšanu, mācīšanos un izglītojamo sniegumu.
2. Jaunu pedagogu piesaiste, veicinot pedagogu ataudzi.
3. Atbalsta sistēmas nodrošināšana iekļaujošas izglītības stiprināšanai.

**ĀDAŽU NOVADA ILGTSPĒJĪGAS ATTĪSTĪBAS STRATĒĢIJA 2013.-2037.**

Ādažu novada ilgtspējīgas attīstības stratēģija 2013.-2037. stratēģiskais mērķis ir “Izglītota sabiedrība un kvalitatīvi pakalpojumi” (SM3), kas paredz attīstīt pakalpojumus, atbalstot iedzīvotāju vēlmi dzīvot, mācīties, strādāt un atpūsties novadā, nodrošinot iespējas ikvienam iegūt arī kvalitatīvu pirmsskolas izglītību.

**ĀDAŽU NOVADA ATTĪSTĪBAS PROGRAMMA** **2021.-2027. GADAM**

Ādažu novada Attīstības programmas 2021.-2027. gadam (turpmāk – Attīstības programma) ilgtermiņa prioritātes izglītības jomā IP3: “Izglītots un labklājīgs novads” (IP3), kam ir pakārtotas vidējā termiņa prioritātes (VTP) (1. pielikums), kas kopveselumā nosaka CPII stratēģiskos attīstības virzienus 2024.-2027. gadam.

**CPII STRATĒĢISKIE ATTĪSTĪBAS VIRZIENI 2025.-2027. GADAM**

Stratēģisko attīstības virzienu izstrāde ir balstīta uz CPII, kā mācīšanās organizācijas ar cilvēkcentrētu pieeju izglītībā, attīstību, kurā ar saskaņotu un savstarpējā cieņā balstītu izglītojamo, darbinieku un vecāku sadarbību, kopveselumā tiek nodrošināta:

# **MĒRĶIS UN ATTĪSTĪBAS PRIORITĀTES**

1. Prioritāšu izvirzīšanai izmantota valstiski un pašvaldības kontekstā nozīmīgu dokumentu analīze, iestādes darba pašvērtēšanas datu analīzes rezultāti 4 jomās: “Atbilstība mērķiem”, “Kvalitatīvas mācības”, “Iekļaujoša vide” un “Laba pārvaldība” ar 12 kritērijiem, ko apliecina darbinieku un izglītojamo likumisko pārstāvju EDURIO aptaujas. Plāna realizācija balstīta uz secīgu, katram gadam izvirzīto prioritāšu un rīcības virzienu izpildi.

Attīstības plāna izstrādes pamatvirziena mērķis ir cilvēkcentrēta pieeja izglītībā, ko nosaka drošība – sadarbība – cieņpilna attieksme vienam pret otru, atbildība, tā izceļot iestādes pamatdarbības nodrošināšanas norisē ikkatras iesaistītās personas vērtību, nozīmi, tiesības un no tā izrietošās CPII stratēģiskās attīstības prioritātes (atbilstoši Attīstības programmas IP3):

 **ieviest kompetenču pieejā balstītu mācību saturu**, veicinot pedagogu profesionālo izaugsmi un sadarbību, ievērojot pirmsskolas izglītības vadlīnijas un pamatprincipus. Nodrošināt bērna pieredzē balstītu, jēgpilnu mācību procesu, kas attīsta nākotnē nepieciešamās zināšanas, prasmes un vērtības;

 **radīt un pilnveidot drošu, pieejamu un mācīšanos veicinošu vidi**, kas sekmē bērna patstāvīgu pētniecisko un izziņas darbību;

 **veicināt sadarbību ar izglītojamo vecākiem**, iesaistot viņus pirmsskolas izglītības iestādes (CPII) darbības plānošanā, pašvērtēšanā, dažādās aktivitātēs un vides pilnveidošanā.

# **UZDEVUMI UN SASNIEDZAMIE REZULTĀTI**

CPII, kā mācīšanās organizācijas ar cilvēkcentrētu pieeju izglītībā, stratēģiskās attīstības virzienu izstrāde tika balstīta uz KVALITĀTI, DROŠĪBU, SADARBĪBU un CIEŅPILNU ATTIEKSMI VIENAM PRET OTRU.

CPII (turpmāk – iestāde) izglītības kvalitāti nodrošinošo četru jomu kritēriju/rīcības virzienus raksturojošie faktori, plānotie uzdevumi un sasniedzamie rezultāti:

1. **joma** **“Atbilstība mērķiem”**,ko raksturo kritēriji/rīcības virzieni: “Kompetences un sasniegumi (1.1.), “Izglītības turpināšana” (1.2.) un “Vienlīdzība un iekļaušana” (1.3.):

| Kritēriji /  rīcības virzienu faktori | Uzdevumi | Sasniedzamais rezultāts | Izpildes termiņš (gads) / Atsauce uz Attīstības plāna Rīcības plāna pasākumu |
| --- | --- | --- | --- |
| **1.1. Kritērijs “Kompetences un sasniegumi”** | | | |
| 1.1.1 Mācību mērķu sasniegšana. | Pilnveidot izglītojamo sniegumu novērtēšanas kārtību un veikt izglītojamo mācību sniegumu vērtēšanu katra temata noslēgumā. | 1. Izstrādāta izglītojamo mācību sniegumu vērtēšanas kārtība. Izmantojot STAP (S – sācis apgūt, T – turpina apgūt, A – apguvis, P – apguvis padziļināti, N – nav vērtējuma) apguves līmeņus.  2. Ieviesta un nostiprināta kompetenču pieeja, lai uzlabotu mācīšanu, mācīšanos un izglītojamo sniegumu. | **2025.-2027./**  U16.1.1./ Ā16.1.1.1. |
| 1.1.2. Mērķtiecīgs darbs, attīstot izglītojamajiem augstus mācību sasniegumus. | Nodrošināt izglītojamo izaugsmes dinamikas un sasniegumu (atbilstoši vecumam un spējām) ikdienas mācību izpēti. | Bērni demonstrē radošu pašizpausmi un iniciatīvu, piedaloties dažādos izglītojošos un radošos projektos, pasākumos, konkursos.  Pedagogs sadarbojas ar vecākiem, informējot par bērna sasniegumiem un sniedzot ieteikumus talanta attīstīšanai. |
| **1.2. Kritērijs “Izglītības turpināšana”** | | | |
| 1.2.1. Absolventu tālāko gaitu 1. klasē izzināšana un secinājumi par darbu. | Organizēt regulāru pieredzes apmaiņu, tikšanos ar novada skolu sākumskolas posma skolotājiem. | Organizētas tikšanās skolas un pirmsskolas pārstāvjiem reizi mācību gadā, ar mērķi sekmēt pēctecību. | **2025.-2027.** |
| **1.3. Kritērijs “Vienlīdzība un iekļaušana”** | | | |
| 1.3.1. Mērķtiecīga un efektīva izglītojamo speciālo vajadzību izvērtēšana un iekļaušana mācību procesā. | 1. Sadarbībā ar Atbalsta komandu (logopēds, izglītības psihologs, speciālais pedagogs, medmāsa, vadītāja vietniece izglītības jomā), nodrošināt izglītojamo savlaicīgu speciālo vajadzību izvērtēšanu un atbalsta sniegšanu.  2. Sniegt metodiskas rekomendācijas pedagogiem un likumiskajiem pārstāvjiem par individuāla atbalsta pasākumiem izglītojamajiem.  3. Nodrošināt iekļaujošas izglītības pieejamību. | 1. Pilnveidots Atbalsta komandas reglaments.  2. Izveidota Atbalsta komanda, kas kopā ar pedagogiem analizē katra izglītojamā sniegumu un izvirza SR (sasniedzamais rezultāts) izglītojamā izaugsmei. | **2025.-2027.**  U8.1.2./ C8.1.2.3.  U16.1.1./ Ā16.1.1.1. |
| 1.3.2. Katra izglītojamā iepazīšana un apstākļu radīšana mācībām atbilstoši individuālajām vajadzībām. | Pedagogiem plānot un īstenot mācību procesu ar konkrētu un izglītojamajam saprotamu un personīgi nozīmīgu SR, atbilstoši spējām un individuālajai attīstībai. | 1. Izstrādāti uz izaugsmi vērsti mācību plāni, ko var pielāgot izglītojamo individuālajām vajadzībām.  2. Izveidota iekļaujoša mācību vide. | **2025.-2027.**  U16.1.1. / Ā16.1.1.1. |

**2. joma** **“Kvalitatīvas mācības”**,ko raksturokritēriji/rīcības virzieni:“Mācīšana un mācīšanās (2.1.), “Pedagogu profesionālā kapacitāte” (2.2.) un “Izglītības programmu īstenošana” (2.3.).

| Kritēriju/  rīcības virzienu faktori | Uzdevumi | Sasniedzamais rezultāts | Izpildes termiņš (gads) / Atsauce uz Attīstības plāna Rīcības plāna pasākumu |
| --- | --- | --- | --- |
| **2.1. Kritērijs “Mācīšana un mācīšanās”** | | | |
| 2.1.1.Pedagogs iedvesmo, virza un atbalsta izglītojamo izaugsmi. | 1. Sekmēt pedagogu vēlmi saskatīt izglītojamajos potenciālu, rosināt darīt labāko, kas ir viņu spēkos.  2. Sekmēt pedagogu pozitīvu attieksmi un interesi par izglītojamo izaugsmi un savu darbu. | Pedagogi ikdienā virza katra izglītojamā izaugsmi, motivē sasniegt mērķus un izveidojuši psiholoģisko labklājību to sasniegšanai. | **2025.-2027.**  U16.1.1./Ā16.1.1.1. |
| 2.1.2. Pedagogs veido fiziski un emocionāli drošu, attīstošu un iekļaujošu mācību vidi. | Nodrošināt, lai starp izglītojamajiem veidotos pozitīvas, taisnīgas, cieņpilnas un konstruktīvas attiecības, izzinot un ņemot vērā viņu intereses, viedokli un mācīšanās vajadzības. | Pedagogi izveidojuši sasniedzamajiem rezultātiem atbilstošu fizisko vidi un organizējuši mācības gan telpās, gan āra vidē, variējot ar grupas telpas iekārtojumu un mērķtiecīgi izmantojuši uzskates līdzekļus, atgādnes un citus nepieciešamos resursus. |
| 2.1.3. Pedagogs izvirza sasniedzamo rezultātu (SR) un piedāvā jēgpilnus uzdevumus. | Nodrošināt, lai visi pedagogi izvirza izglītojamajiem nozīmīgus un kompleksus īstermiņa un ilgtermiņa SR, kas ietvertu caurviju prasmju attīstību un iemaņas saskaņoti lietot zināšanas, prasmes un attieksmes. | Izstrādāta vienota sistēma, kā pedagogiem organizēt darbu, kurā izglītojamajiem rodas izpratne, ko viņi iemācīsies, veicot uzdevumu, kā uzdevums palīdzēs sasniegt mērķi un kāds ir labs sniegums. |
| 2.1.4. Pedagogs sniedz attīstošu atgriezenisko saiti. | Pedagogiem regulāri sniegt izglītojamajiem konkrētu, izmantojamu, laikus iegūstamu un cieņpilnu atgriezenisko saiti par sniegumu (gan procesu, gan rezultātu). | Izveidota sistēma, kā izglītojamos iesaistīt savas izaugsmes sekošanā un snieguma izvērtēšanā. |
| 2.1.5. Pedagogs rosina domāt par mācīšanos. | Pedagogiem veicina domāšanas attīstību rotaļnodarbībās un ārpus tām, regulāri uzdot jautājumus, rosinot domāt par mācīšanos. | Pedagogi organizē mācību procesu tā, lai izglītojamajiem būtu iespēja pašiem plānot, uzraudzīt un izvērtēt savu mācīšanos atbilstoši savām spējām |
| 2.1.6. Pedagogs sadarbojas ar vecākiem izglītojamo mācīšanās atbalstam. | Nodrošināt pedagogu sadarbību ar izglītojamo vecākiem mācīšanās atbalstam, veselīga dzīvesveida un ģimenes vērtību popularizēšanai un pašvaldības politikas veidošanai bērnu un ģimenes jomā. | 1. Nodrošināta sadarbība un savlaicīga informācijas aprite starp iestādes vadību, pedagogiem un izglītojamo vecākiem.  2. Iestādē regulāri notiek izglītojoši, kultūras un sporta pasākumi ģimenēm (bērniem, vecākiem un vecvecākiem). | **2025.-2027.**  U12.1.2./C12.1.2.4. |
| **2.2. Kritērijs** “**Pedagogu profesionālā kapacitāte”** | | | |
| 2.2.1. Pedagogu noslogojums. | Sekmēt pedagogu ieinteresētību augstiem darba sasniegumiem un ieviest motivējošu profesionālās darbības kvalitātes novērtēšanas sistēmu. | Iestādē ir profesionāla pedagogu komanda, kas nodrošina kvalitatīvu izglītības procesu, sekmējot vispusīgu bērnu attīstību. | **2025.-2027.**  U16.1.1./ Ā16.1.1.1.; Ā16.1.1.6.; Ā16.1.1.7. |
| 2.2.2. Atbalsta personāla pieejamība. | Nodrošināt atbalsta personāla pieejamību, kas ne tikai individuāli atbalsta izglītojamos, bet arī apmeklē rotaļnodarbības un palīdz pedagogiem apzināt izglītojamo atbalsta vajadzības un risina problēmsituācijas. | Ieviesta atbalsta personāla profesionālās darbības kvalitātes novērtēšanas sistēma. Tiek nodrošināts regulārs individuāls atbalsts izglītojamiem atbilstoši izglītojamo vajadzībām. | **2025.-2027.**  U16.1.1./ Ā16.1.1.7. |
| 2.2.3. Pedagogu profesionālās darbības pilnveide. | 1. Pedagogiem sistemātiski plānot un īstenot profesionālo izaugsmi, meklēt papildu resursus pilnveidei - atbalstu, laiku un izziņas materiālus.  2. Izstrādāt un finansiāli nodrošināt pedagogu profesionālās kompetences pilnveides plānu īstenošanu katram mācību gadam.  3. Nodrošināt tālākizglītības pieprasījuma noskaidrošanu un plānošanu darbiniekiem. | 1. Ir nodrošināta mūsdienu izglītības sistēmai atbilstoša pedagogu profesionālā kompetence, izvērtējot personāla vajadzības, saskaņā ar Iestādes izglītības prioritātēm – sociāliemocionāla audzināšana, iekļaujošā izglītība, pozitīvā disciplinēšana un attīstoša vide.  2. Izveidotas un nodrošinātas programmas pedagogu profesionālās meistarības pilnveidei, tai skaitā, interesentiem no novada pirmsskolām. | **2025.-2027.**  U8.4.2./ C8.4.2.1.  U14.1.7./C14.1.7.4  U16.1.1./Ā16.1.1.4. |
| 2.2.4. Darbinieku noslodze un “izdegšanas” risku mazināšana. | Veikt pasākumus administratīvā sloga samazināšanai pedagogiem un darbiniekiem, ņemot vērā esošo noslodzi. | Iestādes vadība detalizēti pārzina pedagogu slodzi, ņemot vērā kontaktstundas un pedagogu citas darba sastāvdaļas, piem., plānojot un gatavojoties rotaļnodarbībām, piedaloties sanāksmēs, sadarbojoties ar kolēģiem un vecākiem, novēršot “izdegšanas” risku. | **2025.-2027.**  U16.1.1./Ā16.1.1.6; Ā16.1.1.8 |
| **2.3. Kritērijs “Izglītības programmu īstenošana”** | | | |
| 2.3.1. Izglītības iestādes pedagogu sadarbība, nodrošinot vienotu pieeju izglītības programmas īstenošanā | 1. Kopīgi plānot mācību gada aktivitātes ņemot vērā izvirzītos sasniedzamos rezultātus. 2. Katram pedagogam saprast un būt spējīgam izskaidrot, ko iestāde vēlas sniegt izglītojamajiem un kā viņa darbs ved izglītojamos uz izglītības programmu (t.sk., speciālo) īstenošanu. 3. Iesaistīt iestādes darbiniekus mācību mērķu izvirzīšanā un sasniedzamo rezultātu realizēšanā. | Iestādē ir izstrādāts plāns, kā pirmsskolas izglītības programma tiek realizēta visās mācību jomās, pasākumos u.c. aktivitātēs., ko skolotāji izvērtē savos pašvērtējumos vienu reizi gadā. | **2025.-2027.**  U16.1.1./Ā16.1.1.1. |
| 2.3.2. Audzināšanas darba plānošana. | Nodrošināt iestādes vadības komandas, grupu pedagogu un atbalsta personāla sadarbību audzināšanas darba plānošanā. | Iestādē ir izstrādāti darba virzieni audzināšanas mērķa un uzdevumu īstenošanai trīs gadu periodam. |
| 2.3.3. Mācību darba laika efektīva izmantošana. | Nodrošināt mācību procesa pārdomātu un mērķtiecīgu papildināšanu ar iestādes organizētiem pasākumiem. | Iestādē organizē pasākumus ar konkrētu mērķi un sasaistē ar mācību procesu. |
| 2.3.4. Veselīga dzīvesveida veicināšana | 1.Veicināt veselīga dzīvesveida paradumus bērniem.  2. Organizēt informatīvus pasākumus un iesaistīt vecākus kopīgos veselības veicināšanas pasākumos. | 1.Bērni ikdienā aktīvi iesaistās kustību rotaļās un fiziskās aktivitātēs.  2. Bērni apguvuši veselīga uztura pamatprincipus un attīstījuši pozitīvu attieksmi pret veselīgu pārtiku.  3.Vecāki piedalās iestādes rīkotajās veselību veicinošās aktivitātēs kopā ar bērniem. |  |
| 2.3.5. Peldēšanas apmācības programmas nodrošināšana. | Organizēt izglītojamo peldētapmācības programmas apguvi iestādes peldbaseinā. | Izglītojamie ir apguvuši peldētapmācības programmu. | **2025.-2027.**  U10.3.3./C10.3.3.1. |

**3. joma** “**Iekļaujoša vide”**,ko raksturo kritēriji / rīcības virzieni: “Pieejamība” (3.1.); “Drošība un psiholoģiskā labklājība” (3.2.); un “Infrastruktūra un resursi” (3.3.).

| Kritēriju /  rīcības virzienu faktori | Uzdevumi | Sasniedzamais rezultāts | Izpildes termiņš (gads) / Atsauce uz Attīstības plāna Rīcības plāna pasākumu |
| --- | --- | --- | --- |
| **3.1. Kritērijs “Pieejamība”** | | | |
| 3.1.1. Fiziski un emocionāli droša un pārraudzīta vide. | 1. Nodrošināt pedagoģiskās pieejas atbilstību izglītojamo spējām, vajadzībām un interesēm.  2. Papildināt materiāltehnisko un digitālo materiālu bāzi atbilstoši izglītojamo vajadzībām. | 1. Īstenota pedagoģiskā pieeja, nodrošinot emocionāli drošu un izglītojamo spējām, vajadzībām un interesēm atbilstošu pedagoģisko procesu.  2. Izglītojamie ir nodrošināti ar materiāltehniskajiem resursiem (mācību grāmatas, metodiskie līdzekļi, tehniskie palīglīdzekļi) un digitālajiem resursiem (tehnoloģijas, programmatūras, u.tml.) mācību procesa īstenošanai klātienē un attālināti. | **2025.-2027./**  U16.1.1./  Ā16.1.1.1.;  Ā16.1.1.3. |
| **3.2. Kritērijs “Drošība un psiholoģiskā labklājība”** | | | |
| 3.2.1. Iekšējās kārtības un drošības noteikumu ievērošana. | 1. Aktualizēt iekšējās kārtības noteikumus (īpaši skaidrot jaunajiem darbiniekiem, pedagogiem, izglītojamajiem un vecākiem), nodrošinot to atbilstību un veidojot drošu un loģiski saprotamu vidi izglītojamajiem, personālam un apmeklētājiem.  2. Regulāri veikt izglītojošu darbu ar izglītojamajiem, veidojot izpratni par noteikumu ievērošanas svarīgumu. | 1. Atbilstoši iekšējās kārtības, drošības, darba kārtības un trešo personu uzturēšanās noteikumi.  2. Personāls konsekventi ievēro un veicina noteikumu ievērošanu, izprot savu lomu bērnu drošības un aizsardzības jautājumos. | **2025.-2027.**  U16.1.1./Ā16.1.1.1. |
| 3.2.2. Izglītojamo un darbinieku labbūtība (psiholoģiskā labsajūta). | 1. Veikt izglītojošu darbu, palīdzot izglītojamiem un personālam izprast emocionālās drošības jautājumus, veikt cieņpilnu komunikāciju.  2. Rūpēties, lai personāls un izglītojamie netiek diskriminēti un pazemoti. | 1. Norit sistemātisks izglītojošs darbs, palīdzot apgūt psiholoģiskās labsajūtas jautājumus.  2. Nav sūdzību par diskrimināciju, mobingu un bosingu. |
| **3.3. Kritērijs “Infrastruktūra un resursi”** | | | |
| 3.3.1. Iekārtu un ne-digitālu resursu nodrošinājums. | Pilnveidot un saudzīgi uzturēt materiāltehnisko resursus. | Materiāltehniskie resursi pedagogiem ir piešķirti taisnīgi, izvērtējot kompetenci, vajadzības un vēlmi izmantot tos mācību un audzināšanas procesā. | **2025.-2027./**  U16.1.1./ Ā16.1.1.3. |
| 3.3.2. Atbilstošas telpas un teritorija. | 1. Mācību procesā nodrošināt atbilstošu gaisa kvalitāti, apgaismojumu, temperatūru, trokšņu līmeni, u.c. labvēlīgas vides faktorus.  2. Pilnveidot iekštelpas un āra vidi izglītojamo izziņas darbības veicināšanai. | 1. Telpas ir iespējami daudzfunkcionālas, t.sk., pilnveidotas.  2. Izveidota izglītojamo izziņu veicinoša āra vide:  - pilnveidoti āra rotaļu laukumi;  - izveidota āra klase;  - kastes augu/dārzeņu audzēšanai. | **2025.-2027./**  U5.1.3./C5.1.3.20. |

**4.** **joma** “**Laba pārvaldība”**,ko raksturo kritēriji / rīcības virzieni: “Administratīvā efektivitāte” (4.1.); “Vadības profesionālā darbība” (4.2.) un “Atbalsts un sadarbība” (4.3.):

| Kritēriju/  rīcības virzienu faktori | Uzdevumi | Sasniedzamais rezultāts | Izpildes termiņš (gads) / Atsauce uz Attīstības plāna Rīcības plāna pasākumu |
| --- | --- | --- | --- |
| **4.1. Kritērijs “Administratīvā efektivitāte”** | | | |
| 4.1.1. Efektīva administratīvā darba organizācija un procesu efektivitāte. | Mērķtiecīgi iesaistīt iestādes darba plānošanā, pašvērtēšanā un pārvaldībā ieinteresētās mērķgrupas (darbinieki, vecāki, dibinātājs). | 1. Iestāde darbojas efektīvi, mērķtiecīgi un produktīvi , īstenojot darba prioritātes.  2. Efektīva administrācijas savstarpējā sadarbība un saziņa ar vecākiem.  3. Finanšu līdzekļu atbilstošs un saimniecisks izlietojums. | **2025.-2027.**  U16.1.1./Ā16.1.1.1. |
| 4.1.2. Vadības vīzija par iestādes darbu un prioritātēm. | 1. Mērķtiecīgi veidot izpratni par to, kādu šajā iestādē vēlas izaudzināt absolventu un kādam jābūt mācību procesam.  2. Izstrādāt un ieviest plānu, kā vīziju pārvērst darbībā. | 1. Iestādes vīziju apstiprina izglītojamo mācību sasniegumi un iestādes darbības rezultāti.  2. Darbinieki ir izpildījuši vīzijas izpildes plānu, ko apliecina, piem., intervijas, anketas. |
| 4.1.3. Pārmaiņu vadīšana. | Veidot vidi, kas veicina, motivē un iedrošina darbiniekus pārmaiņām un inovācijām. | Pārmaiņu vadības procesi tiek labi pārvaldīti, novēršot stresu un savlaicīgi izskaidrojot un pamatojot pārmaiņu procesus, to ietekmi un paredzamos rezultātus. |
| 4.1.4. Vadības sadarbība ar dibinātāju. | Patstāvīgi sadarboties ar dibinātāju, veidot konstruktīvas uz savstarpēju uzticību balstītas attiecības. | Iestādes vadība un dibinātājs cieņpilni un konstruktīvu sadarbojas. |
| **4.2. Kritērijs “Vadības profesionālā darbība”** | | | |
| 4.2.1. Vadības iesaiste mācību procesā. | Definēt iestādes nosacījumus kvalitatīvām mācībām, labām rotaļnodarbībām, profesionālam pedagoga darbam, u.tml. | 1. Vadība ir eksperti par mācīšanu, mācīšanos un audzināšanu.  2. Vadība un pedagogi sadarbojas mācību procesa norisēs. | **2025.-2027.**  U16.1.1./Ā16.1.1.1. |
| **4.3. Kritērijs “Atbalsts un sadarbība”** | | | |
| 4.3.1. Pedagogu darba attiecības. | Iestādes vadībai analizēt pedagogu apmierinātību ar darba apstākļiem un vēlmi palikt darbā (darba devēja atbalsts, darba slodze, karjeras izaugsme, izglītojamo uzvedība, sadarbība ar vadību un darbiniekiem), veikt darbības, lai nostiprinātu vēlmi palikt darbā iestādē. | 1. Zema darbinieku mainība. 2. Konflikta vai stresa situāciju minimums. 3. Dibinātāja atbalstīti motivācijas risinājumi. 4. Darbiniekus apmierinošs darba koplīgums. | **2025.-2027.**  U16.1.1. /Ā16.1.1.1. |
| 4.3.2. Savstarpējas mācīšanās komanddarbs. | 1. Iestādes vadībai radīt iespēju pedagogiem dalīties ar pieredzi, paredzēt laiku pedagogiem profesionālās pilnveides pasākumiem.  2. Pedagogiem sadarboties mācību procesa plānošanā, īstenošanā un izvērtēšanā, dalīties darba pieredzē. | 1. Izstrādāta sistēma un risinājumi veiksmīgam profesionālās kopienas darbam.  2. Iestādē ir ieviesti kolektīva sadarbības principi un procesi. |
| 4.3.3. Izziņas, inovāciju kultūra. | Pedagogiem un vadībai ieviest jaunas metodes un inovācijas, izvērtēt to ietekmi un dalīties pieredzē. | Ieviestas aprobētas inovācijas, kas saistītas ar mācīšanas un mācīšanās vajadzībām. |
| 4.3.4. Vecāku iesaiste iestādes aktivitātēs. | Aicināt vecākus iesaistīties iestādes pasākumu organizēšanā, lēmumu pieņemšanā, izrādīt pretimnākšanu saprātīgām un noderīgām iniciatīvām. | 1. Izglītojamo vecāki ir iesaistīti izglītojamā attīstības un mācīšanas sekmēšanā.  2. Ne retāk kā 3 reizes mācību gadā tiek īstenoti tematiski pasākumi ar izglītojamo vecākiem. | **2025.-2027.**  U16.1.1. /Ā16.1.1.1. |
| 4.3.5. Iestāde un vietējā kopiena. | 1. Veidot sadarbību ar pašvaldības institūcijām, kas ir atbildīgas par bērnu izglītošanu, labklājību un drošību.  2. Īstenot izglītojošus pasākumus iestādē par energoefektivitātes un klimata jautājumiem novadā. | 1. Ir izveidota efektīva sadarbība ar organizācijām, kas bagātina izglītojamo mācīšanās pieredzi - bibliotēkām, muzejiem, institūcijām, uzņēmumiem.  2. Iestādē regulāri notiek “zaļās” domāšanas un energoefektivitātes pasākumi. | **2025.-2027.**  U6.1.2./Ā6.1.2.6.;  U8.3.2./C8.3.2.1.; |
| 4.3.6. Pieredzes apmaiņa un dalība projektos. | 1. Sekmēt pieredzes apmaiņu ar mērķi dalīties un/vai iegūt no apmaiņas pieredzes.  2. Sekmēt pedagogu un izglītojamo vecāku iniciatīvu un darba ieguldījumu, turpināt veidot izglītojošu un attīstošu iestādes vidi, piedaloties pašvaldības konkursā “Sabiedrība ar dvēseli”. | 1. Gandrīz visi darbinieki pēdējo 3 gadu laikā ir piedalījušies pieredzes apmaiņas pasākumos.  2. Pilnveidota iestādes izglītojoša un attīstoša vide. | **2025.-2027.**  U7.2.2./C7.2.2.1.;  U8.1.1./C8.1.1.1.; C8.1.1.2.; C8.1.1.3. |

Carnikavas PII “Riekstiņš” vadītāja Oksana Brūvere